รัฐบาลไทย-ข่าวทำเนียบรัฐบาล-คณะกรรมการปฏิรูปประเทศด้านสื่อสารมวลชน เทคโนโลยีสารสนเทศ หารือแนวทางขับเคลื่อนกิจกรรมตามแผนปฏิรูปประเทศกับ ศธ.
วันพุธที่ 4 กรกฎาคม 2561
คณะกรรมการปฏิรูปประเทศด้านสื่อสารมวลชน เทคโนโลยีสารสนเทศ หารือแนวทางขับเคลื่อนกิจกรรมตามแผนปฏิรูปประเทศกับ ศธ.
นายการุณ สกุลประดิษฐ์ ปลัดกระทรวงศึกษาธิการ พร้อมด้วยตัวแทนผู้บริหารองค์กรหลัก ให้การต้อนรับและหารือกับคณะกรรมการปฏิรูปประเทศด้านสื่อสารมวลชน เทคโนโลยีสารสนเทศ นําโดยนายจิรชัย มูลทองโร่ย
นายการุณ สกุลประดิษฐ์ ปลัดกระทรวงศึกษาธิการ พร้อมด้วยตัวแทนผู้บริหารองค์กรหลัก ให้การต้อนรับและหารือกับคณะกรรมการปฏิรูปประเทศด้านสื่อสารมวลชน เทคโนโลยีสารสนเทศ นําโดยนายจิรชัย มูลทองโร่ย ประธานกรรมการ ในการดําเนินการปฏิรูปประเทศด้านสื่อสารมวลชนและเทคโนโลยีสารสนเทศ รวมทั้งแนวทางขับเคลื่อนกิจกรรมตามแผนปฏิรูปประเทศที่มีความเร่งด่วน (Quick Win)เมื่อวันอังคารที่ 3 กรกฎาคม 2561 ณ ห้องราชวัลลภ กระทรวงศึกษาธิการ
นายการุณ สกุลประดิษฐ์ ปลัด ศธ.เปิดเผยภายหลังการประชุมว่า ที่ประชุมได้มีการหารือแนวทางดําเนินการปฏิรูปประเทศตามแผนการปฏิรูปประเทศด้านสื่อสารสารมวลชน เทคโนโลยีสารสนเทศ และการขับเคลื่อนกิจกรรมตามแผนการปฏิรูปประเทศที่มีความเร่งด่วน (Quick Win) โดยมีเรื่องสําคัญซึ่งเกี่ยวข้องกับกระทรวงศึกษาธิการ(ศธ.)คือการสนับสนุนให้ทุกภาคส่วนใช้สื่ออย่างสร้างสรรค์ และรู้เท่าทันสื่อมีเป้าหมายสําคัญคือสนับสนุนให้เกิดความร่วมมือการมีส่วนร่วมของรัฐ สื่อมวลชน เอกชน และประชาชน ในการร่วมรณรงค์การใช้สื่ออย่างสร้างสรรค์และรู้เท่าทันสื่อ
โดยขอให้ ศธ. วางแผนจัดกิจกรรมตามแผนที่มีความเร่งด่วน เช่น การบรรจุสาระเกี่ยวกับ “การรู้เท่าทันสื่อ” ให้อยู่ในหลักสูตรการศึกษาในระดับมัธยมศึกษาตอนปลายหรือเทียบเท่า และให้เป็นวิชาพื้นฐานในระดับอุดมศึกษาตลอดจนร่วมมือกับสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.), กองทุนวิจัยและพัฒนากิจการกระจายเสียง กิจการโทรทัศน์ และกิจการโทรคมนาคมเพื่อประโยชน์สาธารณะ (กทปส.), กรมประชาสัมพันธ์, กระทรวงวัฒนธรรม และกรมกิจการเด็กและเยาวชน เพื่อจัดกิจกรรมรณรงค์ในสื่อสารมวลชนและสื่อดิจิทัล ด้วยวิธีการประชาสัมพันธ์ที่หลากหลาย โดยมีการวางแผนยุทธศาสตร์การสื่อสารที่ชัดเจน
นายจิรชัย มูลทองโร่ย ประธานกรรมการกล่าวว่า หลังจากนี้คณะกรรมการปฏิรูปประเทศชุดนี้ ซึ่งเป็น1ใน11ชุดของคณะกรรมการปฏิรูปประเทศจะได้ร่วมทํางานกับ ศธ. เพื่อยกระดับ3เรื่องที่สําคัญคือ1) ยกระดับกิจกรรม/โครงการที่ ศธ.ดําเนินการอยู่แล้วให้รับรู้ในวงกว้างมากขึ้น2) ยกระดับหลักสูตรที่เกี่ยวข้องกับการขับเคลื่อนการใช้สื่ออย่างสร้างสรรค์และรู้เท่าทันสื่อ3) ยกระดับสิ่งที่ ศธ.ดําเนินการไปแล้วให้สามารถขับเคลื่อนQuick Winใน2-8เดือนข้างหน้าให้เป็นรูปธรรมมากขึ้น โดยจะมีการเชิญหน่วยงานใน ศธ.มาหารือในรายละเอียดร่วมกันต่อไป
สําหรับการประชุมหารือครั้งนี้ มีข้อคิดเห็นจากผู้เข้าร่วมประชุมหลากหลาย อาทิ ปัจจุบันประชาชนสามารถเป็นได้ทั้งผู้บริโภค (Consumer) และผู้ผลิต (Producer)สื่อ จึงต้องการให้ ศธ. พิจารณาว่าจะทําอย่างไรให้ประชาชนรู้เท่าทันสื่อ3ด้าน คือ1) ประชาสัมพันธ์รณรงค์ทางสังคมให้แก่ประชาชน2) จัดอบรมนักประชาสัมพันธ์ ครูอาจารย์ บุคลากร นักเรียนนักศึกษา ในการบริโภคสื่อ อารมณ์สื่อ สื่อที่มีความสุนทรีย์ การเสพสื่อออนไลน์และออฟไลน์3) จัดหลักสูตรให้ครูอาจารย์ทุกวิชาเกิดความตระหนักรู้ และผู้เรียนตระหนักเรียนเกี่ยวกับสื่อ
นอกจากนี้ การประชาสัมพันธ์ในหน่วยงานภาครัฐก็ยังคงมีปัญหา เพราะนักประชาสัมพันธ์กว่าร้อยละ80ไม่ได้จบมาทางด้านประชาสัมพันธ์โดยตรง จึงเห็นด้วยกับข้อเสนอของสํานักงานปลัดกระทรวงศึกษาธิการ (สป.ศธ.) ที่ต้องการให้มีการจัดอบรมพัฒนานักประชาสัมพันธ์อย่างต่อเนื่อง ซึ่งในเดือนสิงหาคมนี้ศธ.จะจัดอบรมนักประชาสัมพันธ์หรือผู้ที่ปฏิบัติงานด้านประชาสัมพันธ์ของสํานักงานศึกษาธิการจังหวัด (ศธจ.) ทั่วประเทศโดยจะบรรจุเนื้อหาการรู้เท่าทันสื่อไว้เป็นส่วนหนึ่งของหลักสูตรอบรม และวางแนวทางการจัดทําแผนยุทธศาสตร์การสื่อสารที่ชัดเจนเป็นกรอบการทํางาน ตามเป้าหมายของคณะกรรมการปฏิรูปประเทศต่อไป
Writtenbyปารัชญ์ ไชยเวช,บัลลังก์ โรหิตเสถียร
Photo Creditธนภัทร จันทร์ห้างหว้า, กิตติกร แซ่หมู่
Editorบัลลังก์ โรหิตเสถียร